Λιποαναρρόφηση είναι η επέμβαση που επιλέγουμε για την αντιμετώπιση εντοπισμένης συσσώρευσης κοιλιακού λίπους, τόσο στην πρόσθια επιφάνεια, όσο και στις πλάγιες κοιλιακές περιοχές, όταν δεν συνυπάρχει μεγάλη χαλάρωση του δέρματος και οι κοιλιακοί μύες είναι σε καλή κατάσταση.Σε αυτές τις περιπτώσεις η λιποαναρρόφηση μπορεί να δώσει θεαματικά αποτελέσματα.Σε περιπτώσεις όμως όπου η χαλάρωση του κοιλιακού δέρματος είναι εμφανής, καθώς και σε περιπτώσεις που οι κοιλιακοί μύες δεν μπορούν να διατηρήσουν τον τόνο τους (π.χ. μετά από εγκυμοσύνες, μεγάλες αυξομειώσεις βάρους κλπ.), τότε η επέμβαση της κοιλιοπλαστικής είναι αυτή που μπορεί να αντιμετωπίσει τα συγκεκριμένα προβλήματα.